ai4bharat/Pralekha huggingface dataset:
প্রধানমন্ত্রীরদপ্তর
অষ্টাদশ পূর্ব এশিয়া শীর্ষ সম্মেলনে প্রধানমন্ত্রীর ভাষণের বঙ্গানুবাদ
নয়াদিল্লি, ০৭ সেপ্টেম্বর, ২০২৩
মহামান্য প্রেসিডেন্ট উইডোডো,
বিশিষ্ট ব্যক্তিবর্গ,
নমস্কার,
আরও একবার পূর্ব এশিয়া শিখর সম্মেলনে যোগ দিতে পেরে আমার খুব ভালো লাগছে। আমি প্রেসিডেন্ট উইডোডো-কে তাঁর অসামান্য নেতৃত্বের জন্য আন্তরিক অভিনন্দন জানাই। এই সম্মেলনে পর্যবেক্ষক হিসেবে টিমর-লেস্টের প্রধানমন্ত্রী শানানা গুসমাও-কে আমি আন্তরিক স্বাগত জানাচ্ছি।
পূর্ব এশিয়া শীর্ষ সম্মেলন এক অত্যন্ত গুরুত্বপূর্ণ মঞ্চ। ভারত – প্রশান্ত মহাসাগরীয় অঞ্চলে কৌশলগত বিষয়ে আলোচনা ও সহযোগিতার এটিই একমাত্র ব্যবস্থাপনা, যার নেতৃত্ব দিচ্ছেন এখানকার নেতারা। এছাড়া, এশিয়ার আত্মবিশ্বাস গড়ে তোলার ক্ষেত্রেও এর এক গুরুত্বপূর্ণ ভূমিকা রয়েছে। আশিয়ান কেন্দ্রিকতা হ’ল এর সাফল্যের চাবিকাঠি।
মহামান্য, বিশিষ্ট ব্যক্তিবর্গ,
ভারত – প্রশান্ত মহাসাগরীয় অঞ্চলে আসিয়ানের দৃষ্টিভঙ্গীকে ভারত সম্পূর্ণভাবে সমর্থন করে। এক্ষেত্রে ভারত ও আসিয়ানের দৃষ্টিভঙ্গী অভিন্ন। পূর্ব এশিয়া শিখর সম্মেলন ভারত – প্রশান্ত মহাসাগরীয় অঞ্চলে বিভিন্ন উদ্যোগ বাস্তবায়নের এক গুরুত্বপূর্ণ মঞ্চ। চতুর্দেশীয় অক্ষরেখা বা কোয়াডের ক্ষেত্রেও আসিয়ান কেন্দ্রীয় ভূমিকায় রয়েছে। আসিয়ানের বিভিন্ন ব্যবস্থাপনার পরিপূরক হ’ল – কোয়াডের ইতিবাচক কর্মসূচি।
মহামান্য, বিশিষ্ট ব্যক্তিবর্গ,
বর্তমান বিশ্বের চালচিত্র নানা অনিশ্চয়তা ও প্রতিকূলতায় পরিপূর্ণ। সন্ত্রাসবাদ, উগ্রপন্থা ও ভূ-রাজনৈতিক দ্বন্দ্ব আমাদের সকলের কাছে এক বড় চ্যালেঞ্জ। এর মোকাবিলায় বহুপাক্ষিকতা এবং নিয়মনিষ্ঠ আন্তর্জাতিক ব্যবস্থা অপরিহার্য।
আন্তর্জাতিক আইনসমূহ যে অবশ্যমান্য, তা বলার অপেক্ষা রাখে না। সব দেশের সার্বভৌমত্ব ও আঞ্চলিক অখন্ডতাকে শক্তিশালী করতে সকলের অঙ্গীকার ও যৌথ প্রয়াসও প্রয়োজন। আমি আগেও বলেছি যে, বর্তমান যুগ যুদ্ধের নয়, আলোচনা ও কূটনীতিই সমাধানের একমাত্র পথ।
মহামান্য, বিশিষ্ট ব্যক্তিবর্গ,
আসিয়ানের দৃষ্টিভঙ্গী বিবেচনা করেই ভারত মায়ানমার সংক্রান্ত নীতি প্রণয়ন করেছে। একই সঙ্গে, প্রতিবেশী দেশ হিসেবে সীমান্তে শান্তি ও নিরাপত্তা নিশ্চিত করা এবং ভারত – আসিয়ান সংযোগ বাড়ানোও আমাদের লক্ষ্য। ভারত – প্রশান্ত মহাসাগরীয় অঞ্চলে শান্তি, নিরাপত্তা এবং সমৃদ্ধি আমাদের সকলেরই স্বার্থ রক্ষা করবে।
আজ আমাদের এমন এক ভারত – প্রশান্ত মহাসাগরীয় অঞ্চল গড়ে তুলতে হবে, যেখানে ইউএনসিএলওএস সহ আন্তর্জাতিক আইনসমূহ সব দেশের জন্য সমানভাবে প্রযোজ্য হবে; যেখানে নৌ ও বিমান চলাচলের স্বাধীনতা থাকবে এবং যেখানে সকলের সুবিধার্থে নিরবচ্ছিন্ন বৈধ বাণিজ্য করা যাবে। ভারত মনে করে যে, ইউএনসিএলওএস - এর সঙ্গে সামঞ্জস্য রেখে দক্ষিণ চীন সাগরে আচরণবিধি কার্যকর হওয়া উচিৎ। আলোচনায় যেসব দেশ সরাসরি যোগ দিতে পারেনি, তাদের স্বার্থের কথাও বিবেচনা করা উচিৎ।
মহামান্য, বিশিষ্ট ব্যক্তিবর্গ,
জলবায়ু পরিবর্তন, সাইবার নিরাপত্তা, খাদ্য সুরক্ষা, স্বাস্থ্য ও জ্বালানী সংক্রান্ত সমস্যাগুলি বিশেষভাবে দক্ষিণ গোলার্ধের দেশগুলির উপর প্রভাব ফেলছে। জি-২০’তে আমাদের সভাপতিত্বকালে আমরা এইসব গুরুত্বপূর্ণ বিষয়গুলির উপর মনোযোগ দিয়েছি।
মহামান্য, বিশিষ্ট ব্যক্তিবর্গ,
আমি পূর্ব এশিয়া শিখর সম্মেলনের প্রক্রিয়ায় ভারতের অঙ্গীকার পুনর্ব্যক্ত করছি। পরবর্তী সভাপতি হিসেবে লাও পিডিআর-কে আমি আন্তরিক অভিনন্দন জানাচ্ছি এবং তাঁদের ভারতের পূর্ণ সমর্থনের আশ্বাস দিচ্ছি।
ধন্যবাদ।

(AC/SD/SB…
প্রধানমন্ত্রীরদপ্তর
শ্রী এম জি বৈদ্যজির প্রয়াণে প্রধানমন্ত্রীর শোক প্রকাশ
নতুনদিল্লি, ১৯শে ডিসেম্বর, ২০২০
প্রধানমন্ত্রী শ্রী নরেন্দ্র মোদী , শ্রী এম জি বৈদ্যজির প্রয়াণে শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “ শ্রী এম জি বৈদ্যজি ছিলেন একজন স্বনামধন্য লেখক ও সাংবাদিক। দশকের পর দশক তিনি আরএসএস-এর জন্য নিরলসভাবে কাজ করেছেন। বিজেপিকে শক্তিশালী করার জন্যও তাঁর অবদান প্রচুর। তাঁর প্রয়াণে আমি মর্মাহত। তাঁর পরিবারের সদস্যদের ও গুণ্মুগ্ধদের সমবেদনা জানাই। ওঁ শান্তি।“
পঞ্চায়েতিরাজমন্ত্রক
গ্রাম পঞ্চায়েতগুলির ডিজিটাইজেশন
নতুন দিল্লি, ২ আগস্ট, ২০২৩
ডিজিটাল ইন্ডিয়া কর্মসূচির আওতায় পঞ্চায়েতি রাজ মন্ত্রক দেশের সবকটি রাজ্য/কেন্দ্রশাসিত অঞ্চলে ই-পঞ্চায়েত মিশন মোড প্রকল্প  রূপায়ণ করছে। এর লক্ষ্য হল, পঞ্চায়েতগুলির কাজকর্মের পুনরুজ্জীবন ঘটিয়ে সেগুলিকে আরও স্বচ্ছ, দায়বদ্ধ ও কার্যকর করে তোলা। পঞ্চায়েতের পরিকল্পনা, হিসেবনিকেশ ও বাজেট প্রস্তুতির কাজকে আরও সহজ করে তুলতে মন্ত্রক, ই-গ্রাম স্বরাজ নামে একটি অ্যাকাউন্টিং অ্যাপ্লিকেশন চালু করেছে। বিক্রেতা ও পরিষেবা প্রদানকারীদের যাতে সময় মতো অর্থ প্রদান করা যায়, সেজন্য ই-গ্রাম স্বরাজকে গণ আর্থিক ব্যবস্থাপনা প্রক্রিয়ার  সঙ্গে সংযুক্ত করা হয়েছে।
দেশের সব গ্রাম পঞ্চায়েতে ব্রডব্যান্ড সংযোগ পৌঁছে দিতে টেলি যোগাযোগ দপ্তর ভারত নেট প্রকল্প রূপায়ণ করছে। প্রকল্পের প্রথম পর্যায় ২০১৭ সালের ডিসেম্বরের মধ্যে ১ লক্ষ গ্রাম পঞ্চায়েতে ব্রডব্যান্ড সংযোগ দেওয়ার কাজ শেষ হয়েছে। ভারত নেট প্রকল্পের প্রথম পর্যায়ে ১ লক্ষ ২৩ হাজার গ্রাম পঞ্চায়েতের মধ্যে প্রায় ১ লক্ষ ২২ হাজার গ্রাম পঞ্চায়েতকে পরিষেবা প্রদানের জন্য প্রস্তুত করে ফেলা সম্ভব হয়েছে। ভারত নেটের দ্বিতীয় পর্যায়ের কাজ চলছে। এই পর্যায়ে ১ লক্ষ ৪৪ হাজার গ্রাম পঞ্চায়েতের মধ্যে ৭৭ হাজারেরও বেশি গ্রাম পঞ্চায়েতকে পরিষেবা প্রদানের জন্য প্রস্তুত করে তোলা হয়েছে।
রাজ্য ও কেন্দ্রশাসিত অঞ্চলের পঞ্চায়েতি রাজ প্রতিষ্ঠানগুলির উন্নয়ন এবং সেগুলিকে আরও শক্তিশালী করে তোলার লক্ষ্যে পঞ্চায়েতি রাজ মন্ত্রক একগুচ্ছ পদক্ষেপ নিয়েছে। বিভিন্ন সরকারি প্রকল্প ও কর্মসূচির আওতায় নানা ধরণের আর্থিক ও কারিগরি সহায়তা দেওয়া হচ্ছে। কিছু সময় অন্তর জারি করা হচ্ছে নির্দেশিকা। ভালো কাজ করা পঞ্চায়েতগুলিকে আর্থিক উৎসাহদান, পঞ্চায়েতগুলির সক্ষমতা বাড়িয়ে সেগুলিকে আরও দক্ষ ও কার্যকর করে তোলার লক্ষ্যে কারিগরি ও আর্থিক সহায়তাদান, বাজেট প্রস্তুতি, হিসেবনিকেশ ও নিরীক্ষার পদ্ধতি আরও মজবুত করা, পঞ্চায়েতগুলির উন্নয়ন পরিকল্পনায় রাজ্যকে সহায়তার মতো বহু পদক্ষেপ মন্ত্রক নিচ্ছে।
পশ্চিমবঙ্গে মোট পঞ্চায়েতের সংখ্যা ৩ হাজার ৩৪০। এর মধ্যে ৩ হাজার ২২৯টি কার্যকর রয়েছে। যার মধ্যে অনলাইন অর্থ প্রদানের সুবিধা রয়েছে ৩ হাজার ২১৮টিতে।
AC/SD/SKD
(Visitor Counter : 49
যোগাযোগওতথ্যপ্রযুক্তিমন্ত্রক
ইন্ডিয়া পোস্ট পেমেন্টস ব্যাঙ্ক গ্রাহকদের সাইবার জালিয়াতি সম্পর্কে সতর্ক করেছে
নয়াদিল্লি, ৩০ নভেম্বর ২০২২
জালিয়াতির একাধিক ঘটনা লক্ষ্য করা যাচ্ছে। জালিয়াতরা গ্রামবাসী, আদিবাসী এবং ততটা শিক্ষিত নয় এমন মানুষজনের নামে জাল অ্যাকাউন্ট খুলছে, তাঁদের অ্যাকাউন্টে সরকারি বিভিন্ন কর্মসূচি থেকে প্রাপ্ত অর্থ হাতিয়ে নিতে। এর প্রেক্ষিতে ব্যাঙ্কের গ্রাহকদের কোনও অজ্ঞাত ব্যক্তির সঙ্গে তাঁর অ্যাকাউন্টের পুঙ্খানুপুঙ্খ বিষয়ে জানানোর ব্যাপারে সতর্ক থাকতে বলা হচ্ছে। প্রকৃত গ্রাহকদের অজ্ঞাতে তাঁদের অ্যাকাউন্টের অর্থ বিভিন্ন সাইবার অপরাধে বেআইনি আর্থিক লেনদেনে ব্যবহার করা হচ্ছে।
ইন্ডিয়া পোস্ট পেমেন্টস ব্যাঙ্ক  আরও পরামর্শ দিয়েছে –
- গ্রাহকরা যেন ব্যাঙ্ক অ্যাকাউন্ট খোলার সময় কোনও তৃতীয় ব্যক্তির মোবাইল নম্বর ব্যবহার না করেন।
- গ্রাহকরা লেনদেনের সত্যতার বিষয়ে না জেনে যেন কোনও অর্থ গ্রহণ বা প্রেরণ না করেন।
- গ্রাহকদের পরামর্শ দেওয়া হয়েছে যেন নিজেদের অ্যাকাউন্টে তাঁদের হয়ে কোনও অজ্ঞাত ব্যক্তিকে মোবাইল ব্যাঙ্কিং করতে না দেন।
- গ্রাহকদের বলা হচ্ছে যে কেউ চাকরি বা সোশ্যাল মিডিয়ার মাধ্যমে বেশি অর্থ দেওয়ার লোভ দেখালে তাদের যেন আইপিপিবি অ্যাকাউন্টের বিবরণ না দেন।
লেনদেন করার আগে বা টাকা পাঠানোর আগে কোম্পানি এবং সেই ব্যক্তির পরিচিতির বিষয়ে নিশ্চিত হতে হবে গ্রাহককে।
আইপিপিবি এই ধরনের জালিয়াতি থেকে রক্ষা করতে নিয়মিত গ্রাহকদের পরিচয় আপডেট করে থাকে।
PG/AP/DM/
(Visitor Counter : 80
প্রধানমন্ত্রীরদপ্তর
চিকিৎসক দিবসে প্রধানমন্ত্রীর চিকিৎসকদের প্রতি শ্রদ্ধাজ্ঞাপন
নতুনদিল্লি, ১ জুলাই, ২০২০
প্রধানমন্ত্রী শ্রী নরেন্দ্র মোদী চিকিৎসক দিবসে চিকিৎসকদের উদ্দেশে শ্রদ্ধা জানিয়েছেন।
এক ট্যুইট বার্তায় প্রধানমন্ত্রী বলেছেন, “আমাদের চিকিৎসকদের সারা দেশ শ্রদ্ধা জানাচ্ছে। এই চিকিৎসকরা সকলের যত্ন নিচ্ছেন, কোভিড-১৯ মহামারীর বিরুদ্ধে লড়াই-এ এঁরাই সামনের সারির যোদ্ধা। #doctorsday2020“
(CG/CB
প্রধানমন্ত্রীরদপ্তর
মালয়েশিয়ার সংসদ সদস্য দাতুক সেরি আনওয়ার ইব্রাহিম প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করলেন
নয়াদিল্লি, ১০ জানুয়ারী, ২০১৯
মালয়েশিয়ার সংসদ সদস্য দাতুক সেরি আনওয়ার ইব্রাহিম আজ নতুন দিল্লিতে প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন।
শ্রী ইব্রাহিমের সঙ্গে ছিলেন সেদেশের আরও দুই সাংসদ সদস্য শ্রী কেশভন সুব্রহ্মনিয়ম ও শ্রী সান্থারা কুমার রামানাইডু।
মালয়েশিয়ার পি কে আর রাজনৈতিক দলের সভাপতি হিসাবে শ্রী ইব্রাহিম সদ্য নির্বাচিত হওয়ার জন্য প্রধানমন্ত্রী তাঁকে অভিন্দন জানান। গত বছরের মে মাসে মালয়েশিয়ায় তাঁদের দুজনের সাক্ষাৎকারের কথাও প্রধানমন্ত্রী স্মরণ করেন। মালয়েশিয়ার প্রধানমন্ত্রী ডঃ মহাথির মহম্মদের জন্য প্রধানমন্ত্রী তাঁর উষ্ণ শুভেচ্ছা জ্ঞাপন করেন।
শ্রী মোদী ও শ্রী ইব্রাহিম পারস্পরিক স্বার্থ সংশ্লিষ্ট দ্বিপাক্ষিক, আঞ্চলিক ও আন্তর্জাতিক বিষয়গুলি নিয়ে আলোচনা করেন।
CG/BD/NS
(Visitor Counter : 84
প্রধানমন্ত্রীরদপ্তর
প্রধানমন্ত্রীর সঙ্গে সাক্ষাৎ করলেন মার্কিন বিদেশ সচিব মিশেল পম্পিও
নয়াদিল্লি, ২৬ জুন, ২০১৯
মার্কিন বিদেশ সচিব মিশেল পম্পিও আজ নতুন দিল্লিতে প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন।
প্রধানমন্ত্রী শ্রী নরেন্দ্র মোদীর নির্বাচনে বিপুল সাফল্যের জন্য মার্কিন বিদেশ সচিব পম্পেও তাঁকে মার্কিন রাষ্ট্রপতি ডোনাল্ড ট্রাম্পের পক্ষ থেকে অভিনন্দন জানান।
মার্কিন বিদেশ সচিবের মাধ্যমে সে দেশের রাষ্ট্রপতিকে ধন্যবাদ এবং শুভকামনা জানান প্রধানমন্ত্রী।
ভারত সবসময় গুরুত্ব সহকারে মার্কিন যুক্তরাষ্ট্রের সঙ্গে সম্পর্ক বজায় রেখেছে বলে জানান প্রধানমন্ত্রী শ্রী মোদী। বিশ্বাস অর্জন এবং দ্বিপাক্ষিক স্বার্থ-সংশ্লিষ্ট বিভিন্ন বিষয়ে ঐ দেশের সঙ্গে কৌশলগত অংশীদারিত্বে তাঁর সরকার সব সময় গুরুত্ব দিয়ে এসেছে বলেও প্রধানমন্ত্রী উল্লেখ করেন।
মার্কিন বিদেশ সচিব বলেন, মার্কিন যুক্তরাষ্ট্রের সরকার ভারতের সঙ্গে দ্বিপাক্ষিক সম্পর্ক আরও বেশি মজবুত করে তোলার ওপর আগ্রহী।
দুই দেশের মধ্যে অর্থনীতি, শক্তি, প্রতিরক্ষা, সন্ত্রাস দমন, মানুষের সঙ্গে মানুষের সম্পর্ক স্থাপনে তাঁর সরকার বদ্ধপরিকর বলে জানান প্রধানমন্ত্রী শ্রী নরেন্দ্র মোদী।
CG/SS/DM
(Visitor Counter : 104
ভূ-বিজ্ঞানমন্ত্রক
২৮ থেকে ৩১শে মে-এর মধ্যে উত্তর-পশ্চিম এবং মধ্য ভারত জুড়ে কয়েক পশলা বষ্টির সম্ভাবনা
নয়াদিল্লী, ২৮ মে, ২০২০
ভারতের আবহাওয়া বিভাগের জাতীয় আবহাওয়া পূর্বাভাস কেন্দ্র জানিয়েছে একটি পশ্চিমী ঝঞ্ঝা পূর্ব আফগানিস্তান এবং পাকিস্তান সংলগ্ন ট্রপোস্ফেয়ারিক স্তরে অবস্থান করছে। একটি ঘূর্ণিঝড় উত্তরপূর্ব রাজস্থান এবং আশপাশের অঞ্চলে অবস্থান করছে। এর ফলে পশ্চিম হিমালয় অঞ্চলের জম্মু ও কাশ্মীর, লাদাখ, গিলগিট, বালতিস্তান, মুজফ্ফরাবাদ, হিমাচল প্রদেশ, উত্তরাখন্ড এবং উত্তর-পশ্চিম ভারত সংলগ্ন সমতল অঞ্চলে ২৮ থেকে ৩১শে মে-এর মধ্যে ঝড়-বৃষ্টি হতে পারে। এই একই সময়ের মধ্যে মধ্যপ্রদেশে বিক্ষিপ্ত বৃষ্টি/বজ্রপাতের সম্ভাবনা রয়েছে।
২৮ থেকে ৩১শে মে পশ্চিম হিমালয় অঞ্চল, পাঞ্চাব, হরিয়ানা, চন্ডীগড় ও দিল্লীতে বজ্রপাত, শিলাবৃষ্টি ও ঝোড়ো হাওয়ার সঙ্গে বৃষ্টির সম্ভাবনা রয়েছে। উত্তরপ্রদেশ এবং রাজস্থানে ২৮ থেকে ৩০শে মে-এর মধ্যে ঝড়-বৃষ্টির সম্ভবনা রয়েছে।
আবহাওয়ার এই পরিস্থিতির কারণে উত্তর-পশ্চিম এবং মধ্য ভারতের সমতল অঞ্চলে চলতে থাকা তাপপ্রবাহের পরিস্থিতি ২৯শে মে থেকে কিছুটা কমতে পারে।
মৌসম ভবন জানিয়েছে দক্ষিণ-পশ্চিম মৌসুমী বায়ু মালদ্বীপ-কমোরিন অঞ্চলের কিছু অংশে, বঙ্গোপসাগরের দক্ষিণাংশে, আন্দামান সাগর এবং আন্দামান দ্বীপপুঞ্জের কিছু অংশে এগিয়ে এসেছে। আগামী ৪৮ ঘন্টার মধ্যে মালদ্বীপ-কমোরিন অঞ্চলের আরও কিছু অংশে দক্ষিণ-পশ্চিম মৌসুমী বায়ু এগিয়ে যাওয়ার মতো পরিস্থিতি অনুকূল হয়ে উঠেছে। এর পরিপ্রেক্ষিতে পয়লা জুন থেকে কেরালায় দক্ষিণ-পশ্চিম মৌসুমী বায়ুর সঙ্গে বর্ষা ঢোকার জন্য অনুকূল পরিস্থিতি তৈরি হয়েছে।
(CG/SS/NS
প্রধানমন্ত্রীরদপ্তর
উত্তরাখন্ডের পৌরিতে বাস দুর্ঘটনায় জীবনহানিতে শোক প্রকাশ প্রধানমন্ত্রীর
নয়াদিল্লি, ০৫ অক্টোবর, ২০২২
প্রধানমন্ত্রী শ্রী নরেন্দ্র মোদী পৌরিতে বাস দুর্ঘটনায় জীবনহানিতে গভীর শোক প্রকাশ করেছেন। প্রধানমন্ত্রী এই দুর্ঘটনায় আহতদের দ্রুত আরোগ্য কামনা করেন।
প্রধানমন্ত্রীর দপ্তর থেকে এক ট্যুইটে জানানো হয়েছে, “উত্তরাখন্ডের পৌরিতে বাস দুর্ঘটনা মর্মবিদারক। সঙ্কটের এই মুহূর্তে নিহতদের পরিবার-পরিজনের প্রতি রইল আমার সমবেদনা। আহতদের দ্রুত আরোগ্য কামনা করি। উদ্ধার কাজ চলছে। ক্ষতিগ্রস্তদের সম্ভাব্য সবরকম সহায়তা দেওয়া হবে: প্রধানমন্ত্রী মোদী”।
PG/PM/SB
(
স্বরাষ্ট্র মন্ত্রক
২০০০ সালের তথ্য প্রযুক্তি আইনে বাতিল হওয়া ৬৬এ ধারায় কোনো মামলা নথিভুক্ত না করার বিষয়টি নিশ্চিত করতে কেন্দ্রীয় স্বরাষ্ট্র মন্ত্রক, রাজ্য ও কেন্দ্রশাসিত অঞ্চলগুলিকে তাদের থানাগুলিকে প্রয়োজনীয় নির্দেশ দেবার অনুরোধ জানিয়েছে
নতুন দিল্লি, ১৪ই জুলাই, ২০২১
২০০০ সালের তথ্য প্রযুক্তি আইনের বাতিল হওয়া ৬৬এ ধারায় যাতে কোনো মামলা রুজু না করা হয়, এই মর্মে কেন্দ্রীয় স্বরাষ্ট্র মন্ত্রক, রাজ্য ও কেন্দ্রশাসিত অঞ্চলগুলিকে অনুরোধ করেছে। এ সংক্রান্ত বিজ্ঞপ্তিতে আরো বলা হয়েছে, সব থানাকে এই বার্তা পৌঁছে দিতে হবে। ২০১৫ সালে ২৪শে মার্চ সুপ্রীমকোর্টের নির্দেশটি যাতে রাজ্য ও কেন্দ্রশাসিত অঞ্চলগুলি তাদের আইন বলবৎকারী সংস্থাকে জানায়, সেবিষয়ে কেন্দ্র পরামর্শ দিয়েছে। কেন্দ্রীয় স্বরাষ্ট্র মন্ত্রক অনুরোধ করেছে, ২০০০ সালের তথ্য প্রযুক্তি আইনের ৬৬এ ধারা বলে কোনো মামলা রুজু করা হলে তা যেন তক্ষুণি প্রত্যাহার করা হয়।
সুপ্রীমকোর্ট শ্রেয়া সিঙ্ঘল বনাম ভারত সরকারের মধ্যে মামলায় ২০১৫ সালের ২৪শে মার্চ এক রায়ে জানিয়েছিল, ২০০০ সালের তথ্য প্রযুক্তি আইনের ৬৬এ ধারাটি বাতিল করতে হবে। এর ফলে ঐ আদেশনামার বলে ২০১৫র ২৪শে মার্চ থেকে ৬৬এ ধারা বাতিল বলে বিবেচিত হবে এবং এই ধারায় কোনো ব্যবস্থা নেওয়া যাবে না।
CG/CB/SFS
(Visitor Counter : 636
প্রধানমন্ত্রীরদপ্তর
ভারতে খেলনা তৈরীতে উৎসাহ দেবার জন্য প্রধানমন্ত্রীর বৈঠক
ভারতীয় সংস্কৃতি ও লোকগাথার উপর ভিত্তি করে দেশ ডিজিট্যাল গেম তৈরির মাধ্যমে এর বিপুল সম্ভাবনাকে কাজে লাগাতে পারেঃ প্রধানমন্ত্রী
নতুন দিল্লি, ২২শে আগস্ট, ২০২০
প্রধানমন্ত্রী শ্রী নরেন্দ্র মোদী ভারতীয় খেলনার আন্তর্জাতিক বাজারে জায়গা করে নেওয়া এবং কিভাবে এর উৎপাদন বাড়ানো যায়, সে বিষয়ে আলোচনা করার জন্য আজ প্রবীণ মন্ত্রী এবং আধিকারিকদের সঙ্গে একটি বৈঠক করেছেন।
প্রধানমন্ত্রী বলেছেন, ভারতে অনেক খেলনা তৈরির ক্লাস্টার আছে এবং হাজার হাজার কারিগর দেশীয় খেলনা উৎপাদনের মাধ্যমে সেগুলির সঙ্গে শুধুমাত্র সাংস্কৃতিক মেলবন্ধনই রচনা করেন না, একই সঙ্গে শৈশবে জীবনশৈলী ও মনস্তাত্বিক বিকাশেও সাহায্য করেন।
ভারতীয় খেলনার বাজারের যথেষ্ট সম্ভাবনা রয়েছে এবং আত্মনির্ভর ভারত অভিযানের ‘ভ্যোকাল ফর ল্যোকাল’-কে উৎসাহিত করতে এই শিল্পের সংস্কারমূলক পরিবর্তন আনা সম্ভব হবে। প্রধানমন্ত্রী বলেছেন, আন্তর্জাতিক মানে পৌঁছানোর জন্য প্রযুক্তি এবং উদ্ভাবনের দিকে বিশেষ নজর দিতে হবে, যাতে এগুলির সাহায্যে উন্নত মানের খেলনা তৈরি করা যায়।
শিশু মনের বৌদ্ধিক ও জ্ঞান বিকাশে খেলনার প্রভাব, কিভাবে দেশের ভবিষ্যৎ প্রজন্মকে এর সাহায্যে গড়ে তুলে সমাজে পরিবর্তন আনা যায়, বৈঠকে তা নিয়েও আলোচনা হয়েছে।
শিশুমনের গঠনের গুরুত্বের দিক উল্লেখ করে প্রধানমন্ত্রী বলেছেন, শিশুদের সার্বিক বিকাশের জন্য সব অঙ্গনওয়াড়ি কেন্দ্র ও স্কুলগুলিতে শিক্ষাদানের উপাদান হিসেবে ভারতীয় সংস্কৃতি ও দর্শনের সঙ্গে সাযুজ্য রয়েছে এধরণের খেলনা ব্যবহার করতে হবে। জাতীয় লক্ষ্য অর্জনে গর্ববোধের সঞ্চার হয়, এরকম খেলনা তৈরির বিষয়ে তরুণ প্রজন্মকে তিনি ভাবনা চিন্তা করতে আহ্বান জানিয়েছেন।
প্রধানমন্ত্রী মনে করেন, ‘এক ভারত শ্রেষ্ঠ ভারত’ ভাবনাকে কাজে লাগিয়ে খেলনা তৈরি করা যেতে পারে। এই খেলনাগুলি ভারতীয় মূল্যবোধকে প্রতিফলিত করবে এবং পরিবেশ বান্ধব সংস্কৃতির সঙ্গে যোগসুত্র গড়ে তুলবে। যে সব অঞ্চল হস্তশিল্পের মাধ্যমে তৈরি খেলনার জন্য বিখ্যাত সেখানে ভারতের সংস্কৃতিকে তুলে ধরবার জন্য পর্যটন শিল্পকে তিনি উৎসাহিত করার পরামর্শ দেন।
খেলনা সংক্রান্ত প্রযুক্তি এবং নকশার উদ্ভাবন, ভারতীয় দর্শন ও মূল্যবোধের প্রতিফলন ঘটে এরকম অনলাইন গেম তৈরির জন্য হ্যাকাথন আয়োজন করার উপর গুরুত্ব দিয়েছেন প্রধানমন্ত্রী।
ডিজিট্যাল গেমের বাজার দ্রুত বৃদ্ধির বিষয়ে গুরুত্ব দিয়ে প্রধানমন্ত্রী বলেছেন, দেশের এই বিপুল সম্ভাবনার কথা বিবেচনা করতে হবে। ভারতীয় সংস্কৃতি ও লোকগাথার উপর ভিত্তি করে ডিজিট্যাল গেম তৈরির মাধ্যমে এই সম্ভাবনাকে কাজে লাগানো যেতে পারে।
(CG/CB
আইনওবিচারমন্ত্রক
দুর্বল শ্রেণীর জন্য সাশ্রয়ী ন্যায়বিচার
নয়াদিল্লি, ২০ জুলাই, ২০২৩
তপশিলি জাতি, তপশিলি উপজাতি, অন্যান্য অনগ্রসর শ্রেণী এবং সমাজে আর্থিকভাবে দুর্বল শ্রেণীর জন্য ন্যায় বিচারের সুবিধার্থে সরকার সর্বাত্মক প্রয়াস চালিয়ে যাচ্ছে। ১৯৮৭-র লিগাল সার্ভিসেস অথরিটিজ  আইনের আওতায় ন্যাশনাল লিগাল সার্ভিসেস অথরিটি গঠন করা হয়। এই আইনের ১২ নম্বর ধারার আওতায় সুবিধাভোগী সহ সমাজের দুর্বল শ্রেণীর বিনামূল্যে এবং উপযুক্ত আইনি পরিষেবা প্রদানের জন্য এই উদ্যোগ নেওয়া হয়। আর্থিক অথবা অন্যান্য প্রতিবন্ধকতার কারণে যাতে তাঁরা ন্যায় বিচার থেকে বঞ্চিত না হন, তা সুনিশ্চিত করতেই এই পদক্ষেপ নেওয়া হয়েছে।
জেলা আদালত থেকে সুপ্রিম কোর্ট পর্যন্ত আইন পরিষেবা সংস্থাগুলি তৈরি করা হয়েছে।এমনকি আইনি পরিষেবা প্রদানকারী কর্তৃপক্ষের মাধ্যমে একাধিক কর্মকান্ড/কর্মসূচি গ্রহণ করা হয়েছে। এর মধ্যে উল্লেখযোগ্য হ’ল - আইনি সচেতনতা কর্মসূচি, আইনি পরিষেবা/সশক্তিকরণ শিবির, লোক আদালতের আয়োজন ইত্যাদি।
ন্যায়সঙ্গত এবং দ্রুত ন্যায় বিচারের সুবিধার্থে
ন্যাশনাল লিগাল সার্ভিসেস অথরিটি সাধারণ নাগরিকদের আইনি সহায়তা সহজ করে তুলতে Android এবং iOS সংস্করণে আইনি পরিষেবা মোবাইল অ্যাপ চালু করেছে।
রাজ্যসভায় লিখিত উত্তরে এই তথ্য জানিয়েছেন কেন্দ্রীয় আইন ও ন্যায় বিচার মন্ত্রী শ্রী অর্জুন রাম মেঘওয়াল।
CG/SS/SB…
(Visitor Counter : 40
প্রধানমন্ত্রীরদপ্তর
মিশরের রাষ্ট্রপতির সঙ্গে প্রধানমন্ত্রীর টেলিফোনে কথা
নতুন দিল্লি, ১৭ এপ্রিল, ২০২০
প্রধানমন্ত্রী শ্রী নরেন্দ্র মোদী আজ মিশরের রাষ্ট্রপতি মি: আব্দেল ফাতাহ এল- সিসি –র সঙ্গে টেলিফোনে কথা বলেন।
উভয় নেতা বিশ্বজুড়ে কোভিড – ১৯ মহামারীর ফলে সৃষ্ট সমস্যা নিয়ে আলোচনা করেন। পরিস্থিতির মোকাবিলায় তাঁরা, কি কি ব্যবস্থা নিয়েছেন, তা নিয়ে কথা বলেন। দুই দেশ এই সমস্যা মোকাবিলা করার সময় যে সব অভিজ্ঞতা সঞ্চয় করেছে, তা আদান-প্রদানের জন্য উভয় নেতা সহমত পোষণ করেন।
সঙ্কটের এই সময়ে মিশরকে ভারতের, অত্যাবশক ওষুধ সহ সম্ভাব্য সব রকমের সহায়তার আশ্বাস দিলেন প্রধানমন্ত্রী। তিনি মিশরে বসবাসরত ভারতীয়দের সাহায্যের জন্য রাষ্ট্রপতি এল-সিসির উদ্যোগের জন্য ধন্যবাদ জানান।
দু’দেশের মধ্যে নিবিড় সহযোগিতা ও অভিজ্ঞতা ভাগ করে নেবার বিষয়ে আধিকারিকদের মধ্যে যোগাযোগ রক্ষা করার প্রসঙ্গে উভয় নেতাই মতৈক্যে পৌঁছান।
(CG/CB
প্রতিরক্ষামন্ত্রক
ভারতীয় নৌবাহিনীর জাহাজ ঐরাবত ইন্দোনেশিয়ায় কোভিড ত্রাণ সামগ্রী সরবরাহের জন্য জাকার্তা পৌঁছেছে
নতুন দিল্লি, ২৪ জুলাই, ২০২১
ভারতীয় নৌবাহিনীর জাহাজ ঐরাবত আজ ইন্দোনেশিয়ার জাকার্তায় পৌঁছেছে। ওই জাহাজের কোভিড-১৯ সংক্রান্ত ত্রাণ সামগ্রী রয়েছে। জাহাজটিতে ১০০ মেট্রিক টন তরল অক্সিজেন এবং ৩০০ টি কন্সেনট্রেটার্স বাহি পাঁচটি ক্রায়োজেনিক কন্টেনার রয়েছে। ইন্দোনেশিয়ায় কোভিডের বিরুদ্ধে লড়াইয়ের জন্য এগুলি ভারতের পক্ষ থেকে সরবরাহ করা হয়েছে।
ভারতীয় নৌবাহিনীর জাহাজ ঐরাবত একটি বড় ধরনের জাহাজ, যাতে একাধিক ট্যাংক, যানবাহন এবং অন্যান্য সামরিক পণ্য বহন করতে সক্ষম। এই জাহাজটি মূলত মানবিক সহায়তা এবং দুর্যোগ জনিত কারণে ত্রাণ সামগ্রী সরবরাহের জন্য মোতায়েন করা হয়েছে। এটি ভারত মহাসাগর অঞ্চল জুড়ে বিভিন্ন ত্রাণ ব্যবস্থায় অংশ নেওয়ার জন্য রাখা হয়েছে।
ভারত এবং ইন্দোনেশিয়ার মধ্যে সাংস্কৃতিক এবং বাণিজ্যিক সুসম্পর্ক রয়েছে। উভয় দেশ ভারত মহাসাগর এবং প্রশান্ত মহাসাগর অঞ্চলগুলি সুরক্ষিত রাখতে যৌথভাবে কাজ করে চলেছে।
দু'দেশের নৌ বাহিনী নিয়মিতভাবে দ্বিপাক্ষিক অনুশীলন এবং যৌথ নৌ-মহড়া চালায়।
CG/SB
(Visitor Counter : 140
বিজ্ঞানওপ্রযুক্তিমন্ত্রক
জৈব প্রযুক্তি বিভাগ মহিলা বিজ্ঞানীদের বিজ্ঞান, প্রযুক্তি, ইঞ্জিনিয়ারিং এবং গণিত ক্ষেত্রে গবেষণার জন্য লিঙ্গ সমতার প্রতি লক্ষ্য রেখে এসডিজি-৫ অর্জন করতে সহায়তা করছে
নতুন দিল্লি, ০৯ মার্চ ২০২১
জৈব প্রযুক্তি বিভাগ বিভিন্ন সরকারি সংস্থা এবং স্ব-শাসিত শিক্ষা প্রতিষ্ঠানগুলির মাধ্যমে বিজ্ঞানের প্রতি মহিলাদের আগ্রহ বাড়াতে, বিশেষ করে গবেষণায় মহিলাদের অংশগ্রহণ জোরদার করতে বেশকিছু উদ্যোগ নিয়েছে। বিভাগের পক্ষ থেকে মহিলা বিজ্ঞানীদের জন্য ২০১১ সালের জানুয়ারি থেকে একটি বায়োটেকনোলজি ক্যারিয়ার অ্যাডভান্সমেন্ট এবং রি-ওরিয়েন্টেশন প্রোগ্রাম চালু করেছে। এই প্রকল্পে মূলত কর্মরত অথবা কর্মহীন মহিলা বিজ্ঞানীদের জন্য প্রথম একটি বহির্মুখী গবেষণা অনুদানের ব্যবস্থা করা হয়েছে। এই প্রকল্পে জীবন বিজ্ঞানের প্রতিটি শাখার গবেষকরাই সুযোগ পাবেন। গত ৬ বছরে ২৩৩ জন মহিলা বিজ্ঞানী এই প্রকল্পের সুযোগ পেয়েছেন।
জানকী আম্মাল জাতীয় মহিলা জীববিজ্ঞানী পুরস্কার-
জীববিজ্ঞান এবং জৈব প্রযুক্তির ক্ষেত্রে মহিলা বিজ্ঞানীদের গবেষণার স্বীকৃতি স্বরূপ এই পুরস্কার চালু করা হয়েছে। পুরস্কার হিসেবে নগদ ৫ লক্ষ টাকা দেওয়া হয়। এই পুরস্কারের আওতায় ৪৫ বছরের কম বয়সী মহিলা জীববিজ্ঞানীরা তাঁদের গবেষণার স্বীকৃতি স্বরূপ এই অর্থ পেয়ে থাকেন। মূলত গবেষণা চালানোর জন্য অনুদান হিসেবে এই টাকা দেওয়া হয়।
গত ছয় বছরে এরকম ১৮টি পুরস্কার দেওয়া হয়েছে।
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৮৬ কোটি ৭২ লক্ষ ছাড়িয়েছে
১২-১৪ বছর বয়সীদের ২ কোটি ৪৭ লক্ষেরও বেশি টিকার প্রথম ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা দাঁড়িয়েছে ১১ হাজার ৮৬০ হয়েছে
দেশে গত ২৪ ঘণ্টায় নতুন করে আক্রান্তের সংখ্যা ১ হাজার ২৪৭
জাতীয়স্তরে সুস্থতার হার বর্তমানে ৯৮.৭৬ শতাংশ
সাপ্তাহিক-ভিত্তিতে আক্রান্তের হার বর্তমানে ০.৩৪ শতাংশ
নয়াদিল্লি, ১৯ এপ্রিল, ২০২২
সকাল ৭টা পর্যন্ত পাওয়া তথ্যানুযায়ী, দেশে মোট টিকাকরণের সংখ্যা ১৮৬ কোটি ৭২ লক্ষ ১৫ হাজার ৮৬৫।
১২-১৪ বছর বয়সীদের টিকাকরণ গত ১৬ই মার্চ থেকে শুরু হয়েছে। এখনও পর্যন্ত বয়ঃসন্ধিকালীন ছেলে মেয়েদের ২ কোটি ৪৭ লক্ষ ৬ হাজার ৬৯২টি কোভিড-১৯ টিকার প্রথম ডোজ দেওয়া হয়েছে। একইভাবে, গত ১০ই এপ্রিল থেকে ১৮-৫৯ বছর বয়সীদের কোভিড-১৯ প্রিকশন ডোজ দেওয়া শুরু হয়েছে। এ পর্যন্ত ১ লক্ষ ৮৫ হাজার ৮৬০টি প্রিকশন ডোজ দেওয়া হয়েছে।
আজ সকাল ৭টা পর্যন্ত পাওয়া তথ্যের ভিত্তিতে মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১০৪০৪৪২৩
১০০০৯০০৪
৪৬১৪৫৯০
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
প্রিকশন ডোজ
|
|
১৮৪১৪৪২৩
১৭৫২৭০৬৩
৭১৭৪৫৭৬
|
|
১২-১৪ বছর বয়সী
|
|
প্রথম ডোজ
দ্বিতীয় ডোজ
|
|
২৪৭০৬৬৯২
৪৬৯৫১৯
|
|
১৫-১৮ বছর বয়সী
|
|
প্রথম ডোজ
দ্বিতীয় ডোজ
|
|
৫৭৯২৮০৪১
৪০৬০০২০৫
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
৫৫৫৩০৪৮০৩
৪৭৩২৭৭০৩২
৪১৭৭৮
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
২০২৮৫৭৫৭৬
১৮৬৯১২৭৮১
১৪৪০৮২
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১২৬৮১৮৯৪১
১১৬৪২৭৭৮৬
১৩৫৮২৫৫০
|
|
|
|
প্রিকশন ডোজ
|
|
২,৫৫,৫৭,৫৭৬
|
|
মোট
|
|
|
|
১,৮৬,৭২,১৫,৮৬৫
দেশে সুস্পষ্টভাবে করোনায় আক্রান্তের সংখ্যা বর্তমানে ১১ হাজার ৮৬০ হয়েছে, যা মোট আক্রান্তের ০.০৩ শতাংশ।
একইভাবে জাতীয় স্তরে সুস্থতার হার বর্তমানে ৯৮.৭৬ শতাংশ। দেশে গত ২৪ ঘণ্টায় সুস্থ হয়েছেন ৯২৮ জন। এরফলে, মহামারী শুরুর সময় থেকে মোট আরোগ্য লাভের সংখ্যা ৪ কোটি ২৫ লক্ষ ১১ হাজার ৭০১।
দেশে গত ২৪ ঘণ্টায় নতুন করে আক্রান্ত হয়েছেন ১ হাজার ২৪৭ জন।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই গত ২৪ ঘণ্টায় ৪ লক্ষ ১ হাজার ৯০৯টি নমুনা পরীক্ষা হয়েছে। এরফলে, সামগ্রিকভাবে মোট নমুনা পরীক্ষার সংখ্যা ৮৩ কোটি ২৫ লক্ষ ৬ হাজার ৭৫৫।
সাপ্তাহিক-ভিত্তিতে আক্রান্তের হার বর্তমানে ০.৩৪ শতাংশ। একইভাবে, দৈনিক আক্রান্তের হার দাঁড়িয়েছে ০.৩১ শতাংশ।
CG/SS/SKD/
(Visitor Counter : 97
প্রধানমন্ত্রীরদপ্তর
করোনা ভাইরাসের বিরুদ্ধে যারা লড়ছেন, তাঁদের প্রতি কৃতজ্ঞতা দেখানোয় দেশবাসীকে প্রধানমন্ত্রীর ধন্যবাদ জ্ঞাপন
‘জয়যাত্রার সূচনা’: প্রধানমন্ত্রী
নতুনদিল্লি, ২২ মার্চ, ২০২০
করোনা ভাইরাসের বিরুদ্ধে যারা সামনাসামনি লড়াই করছেন, তাঁদের প্রতি কৃতজ্ঞতা দেখানোয় আজ দেশবাসীকে প্রধানমন্ত্রী ধন্যবাদ জানান। একগুচ্ছ ট্যুইটবার্তায় প্রধানমন্ত্রী বলেন,” করোনা ভাইরাসের বিরুদ্ধে যারা যুদ্ধে নেতৃত্ব দিচ্ছেন, তাঁদের প্রত্যেককে দেশ ধন্যবাদ জানাচ্ছে। দেশবাসীকে অনেক ধন্যবাদ।“
প্রধানমন্ত্রী আরো বলেন, কোভিড-১৯ –এর ভয়াবহ বিপদের বিরুদ্ধে লম্বা যুদ্ধে দেশের বিজয় সূচিত হল। জনসাধারণের উদ্দেশে তাঁর আহ্বান, সঙ্কল্প ও সংযমের সঙ্গে সামাজিক দুরত্ব বজায় রাখার নীতি তাঁরা যেন মেনে চলেন।
CG/CB
(Visitor Counter : 128
প্রধানমন্ত্রীরদপ্তর
মার্কিন কংগ্রেসের যৌথ সভার অধিবেশনে ভাষণ দেওয়ার আমন্ত্রণ গ্রহণ করলেন প্রধানমন্ত্রী
নতুন দিল্লি, ৬ জুন, ২০২৩
মার্কিন প্রতিনিধি সভার অধ্যক্ষ কেভিন ম্যাকার্থি মার্কিন কংগ্রেসের যৌথ সভার অধিবেশনে ভাষণ দেওয়ার জন্য প্রধানমন্ত্রী নরেন্দ্র মোদীকে যে আমন্ত্রণ পাঠিয়েছেন, প্রধানমন্ত্রী তা গ্রহণ করেছেন।
অভিন্ন গণতান্ত্রিক মূল্যবোধ, ঘনিষ্ঠ নাগরিক সংযোগ এবং বিশ্বব্যাপী শান্তি ও সমৃদ্ধির প্রতি অটল অঙ্গীকারের ভিত্তিতে ভারত ও মার্কিন যুক্তরাষ্ট্রের মধ্যে যে ব্যাপক কৌশলগত অংশীদারিত্ব গড়ে উঠেছে, সেজন্য প্রধানমন্ত্রী গর্ব প্রকাশ করেছেন।
“মার্কিন প্রতিনিধি সভার অধ্যক্ষ কেভিন ম্যাকার্থির ট্যুইটের উত্তরে প্রধানমন্ত্রী ট্যুইটে বলেছেন, এই আমন্ত্রণের জন্য কেভিন ম্যাকার্থি, মিচ ম্যাকোনেল, চার্লস সুমার এবং হাকিম জেফরিকে ধন্যবাদ। এই আমন্ত্রণ পেয়ে আমি সম্মানিত। মার্কিন কংগ্রেসের যৌথ অধিবেশনে বক্তব্য রাখার জন্য আমি অধীর আগ্রহে অপেক্ষা করছি। অভিন্ন গণতান্ত্রিক মূল্যবোধ, ঘনিষ্ঠ নাগরিক সংযোগ এবং বিশ্বব্যাপী শান্তি ও সমৃদ্ধির প্রতি অটল অঙ্গীকারের ভিত্তিতে ভারত ও মার্কিন যুক্তরাষ্ট্রের মধ্যে যে ব্যাপক কৌশলগত অংশীদারিত্ব গড়ে উঠেছে, সেজন্য আমরা গর্বিত।”
(CG/SD/SKD
স্বাস্থ্যওপরিবারকল্যাণমন্ত্রক
কোভিড -১৯ টিকার যোগান সম্পর্কিত সর্বশেষ তথ্য
রাজ্য ও কেন্দ্রশাসিত অঞ্চলগুলিকে প্রায় ১৮৪ কোটি ৫৩ লক্ষেরও বেশি টিকার ডোজ পাঠানো হয়েছে
রাজ্য/কেন্দ্রশাসিত অঞ্চলগুলির কাছে ১৬ কোটি ১৬ লক্ষেরও বেশি অব্যবহৃত টিকার ডোজ রয়েছে
নয়াদিল্লি, ২৮ মার্চ, ২০২২
কেন্দ্রীয় সরকার দেশ জুড়ে কোভিড-১৯ টিকাকরণে গতি ও পরিধি সম্প্রসারণে অঙ্গীকারবদ্ধ। দেশব্যাপী কোভিড-১৯ টিকাকরণের সূচনা হয় ২০২১ – এর ১৬ই জানুয়ারি। অবশ্য, সর্বজনীন কোভিড-১৯ টিকাকরণ শুরু হয় ২০২১ – এর ২১শে জুন থেকে। অধিক সংখ্যায় টিকার যোগান, রাজ্য/কেন্দ্রশাসিত অঞ্চলগুলিতে আগাম পরিকল্পনা গ্রহণে আগেভাগেই পর্যাপ্ত টিকা সরবরাহ এবং টিকা সরবরাহ-শৃঙ্খলকে আরও সুবিন্যস্ত করার মাধ্যমে টিকাকরণ অভিযানে সার্বিক অগ্রগতি হয়েছে।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার বিনামূল্যে রাজ্য/কেন্দ্রশাসিত অঞ্চলগুলিকে কোভিড টিকা দিয়ে আসছে। সর্বজনীন কোভিড-১৯ টিকাকরণ অভিযানে নতুন পর্যায়ে কেন্দ্রীয় সরকার টিকা উৎপাদক সংস্থাগুলির কাছ থেকে ৭৫ শতাংশ টিকা সংগ্রহ করে, তা নিখরচায় রাজ্য/কেন্দ্রশাসিত অঞ্চলগুলিকে সরবরাহ করে থাকে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৮৪ কোটি ৫৩ লক্ষ ৫৭ হাজার ১৫টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ১৬ কোটি ১৬ লক্ষ ৮২ হাজার ৬টি টিকার ডোজ হাতে রয়েছে।
CG/BD/SB
(